NaiveNeuron/SloPal huggingface dataset:
Martvoň, Anton, poslanec NR SR (2015-04-24):
Ďakujem pekne. Pán poslanec Ježík, nenechaj sa znechutiť útokmi. Keď chýbajú argumenty, tak sú útoky. Správne si poukázal, že nie je dôvod na odvolávanie pána ministra Čisláka. Je to, to, čo sa udialo pri kauze CT, bola vyvodená politická zodpovednosť. Paradoxné je, že niečo obdobné sa udialo, keď bol ministrom pán Lipšic, začiatkom roku 2012, keď sa obstarávali na ministerstve vnútra Fabie, buď za 57- a jedna za 82-tisíc euro, spolu za 1,4 mil. eur. Keď na to upozornil český autoserver, tak, samozrejme, pán Lipšic zrušil toto verejné obstarávanie, teda tento tender. V roku 2012 ale priznal pre denník SME, že napriek dobrému úmyslu urobili tam, samozrejme, nejaké chyby a tender, ale výsledok bol taký, že jediná zodpovednosť, čo tam bola vyvodená, bola tá, že o pol roka neskôr prišiel o funkciu zodpovedný zamestnanec za verejné obstarávanie. A tu je ten rozdiel. Neodišiel žiaden riaditeľ, neodišiel žiaden štátny tajomník, neodišiel žiaden pán minister. Pán Lipšic sa vtedy nevzdal funkcie a ani neodišiel, ako u nás pani Zvolenská, neodišiel žiaden predseda parlamentu, i napriek tomu, že pán Šípoš upozorňoval 18. 1. 2012, že tá súťaž je absurdná a neštandardná, a miesto toho tu ide pán Lipšic a jemu podobní teba, pán Ježík, poučovať a moralizovať, čo je správne a čo nie je správne a aké sú tu dôvody na odvolanie pána Čisláka, keď sami paradoxne mali niečo obdobné, a nikto tam neniesol politickú zodpovednosť z politikov.
Bugár, Béla, podpredseda NR SR (2018-10-17):
Pán poslanec Dostál.
Laššáková, Ľubica, poslankyňa NR SR (2021-04-30):
Ďakujem pekne za slovo, pán predsedajúci. Pani ministerka, budem reagovať, nebudem vám robiť zle, len zopár takých faktických vecí a budem rada, keď mi na niektoré otázky aj odpoviete. Povedali ste, že sme sa snažili reagovať čo najrýchlejšie, aby tá pomoc bola adresná a tak ďalej. Nebudem to komentovať, pretože sami umelci sa vyjadrujú, že tá pomoc bola pomalá a veľmi slabá. Zaregistrovala som kultúrny semafor, to je veľmi dobré, umelcov ste potešili, určite. Poskytli ste 57, myslím, miliónov na kultúru, to určite poteší takisto. Čo ale nepoteší, tak je tá spomínaná veľká nula v pláne obnovy a odolnosti. To boli peniaze, ktoré mohli vlastne byť poskytnuté na ten reštart, ktorý teda verím, že príde po COVID-e. No, ja viem, že môžete argumentovať tým, že, myslím, 216 miliónov tam je schovaných v jednej podkapitole, ale takisto som si prečítala, že to sú peniaze, ktoré budú určené na obnovu verejných budov, ktoré sú národnými kultúrnymi pamiatkami. Beriem, pán minister Krajniak pred vami pred chvíľočkou povedal, že sto takýchto budov by malo byť zrekonštruovaných z týchto peňazí, ak ale vieme, že len rekonštrukcia Slovenského národného divadla za oných čias bola nacenená na sto miliónov, tak skúste mi, prosím, odpovedať na otázku, či už máte nejaký harmonogram, ktoré teda verejné historické budovy by to mali byť a zhruba s akým kapitálom sa tam investuje. Ďakujem pekne. Počíta teda, s akým kapitálom sa tam počíta, pardon.
Hrušovský, Pavol, podpredseda NR SR (2010-12-08):
Prezentujme sa a hlasujme o návrhu tak, ako ho predložil pán spoločný spravodajca. (Hlasovanie.) 147 prítomných, za návrh 78 poslancov, proti návrhu 69. (Potlesk.) Konštatujem, že Národná rada Slovenskej republiky schválila návrh zákona o štátnom rozpočte na rok 2011. Prosím ďalší návrh.
Kollár, Boris, predseda NR SR (2023-05-18):
Pán poslanec Pčolinský.
M. Hort, poslanec: (2001-09-18):
Povedal si, že ideme vytvárať nových 169 úradov. Keď by si si pozorne prečítal koncepciu, a o tej si veľa hovoril, a nie o tomto zákone, tak tam je napísané, že tých 134 alebo 138 úradov ako mestských existuje. A tých úradov, ktoré budú spoločné úradovne, sa má vytvoriť 29. Ale aj tie existujú, iba sa rozšíria. Čiže nie je to to, čo ste vytvárali vy, čo sa týka nákladovosti. Hlavný cieľ – efektivita verejnej správy. Ja verím, že keď tie finančné prostriedky prejdú na samosprávy a prejdú aj s tými ťažkosťami, ktoré tu sú, tak efektivita sa naozaj zvýši, pretože tí ľudia, ktorí budú o tom rozhodovať v regionálnych parlamentoch, lepšie poznajú tú problematiku. Veľa si hovoril o koncepcii. Mňa to mrzí, že si nehovoril v druhom čítaní o tomto zákone, o ktorom sa rozprávame už viac ako tri hodiny, lebo to je naozaj o niečom inom. Dnes neriešime koncepciu reformy verejnej správy. Keď sa bavíme o daňových príjmoch, tak by som ťa chcel upozorniť na to, že decentralizačná prirážka a to, čo príde s týmto zákonom do praxe aj v zmysle rozpočtových pravidiel, je to, že tie isté finančné prostriedky, ktoré boli na tie kompetencie určené doposiaľ, tam aj prídu. Fiskálna decentralizácia je druhé kolo, ktoré, dúfam, spoločne zvládneme. Ak sme tri roky premrhali, tak ja by som bol rád, keby sme sa pravdivo vyjadrovali k tomu, čo sa premrhalo doposiaľ. Ďakujem. I. Presperín, podpredseda NR SR: Pán poslanec Danko bude reagovať na faktické poznámky.
M. Číž, podpredseda NR SR: (2008-11-05):
Pýtam sa ešte spravodajcu pre poriadok. Nechce vystúpiť. Ďakujem pekne aj navrhovateľovi, aj spravodajcovi. Prerušujem rokovanie o tomto bode programu. Pána ministra, samozrejme, poprosím, aby zostal ešte, pretože nasleduje druhé čítanie o vládnom návrhu zákona, ktorým sa menia niektoré zákony v pôsobnosti Ministerstva školstva Slovenskej republiky v súvislosti so zavedením meny euro v Slovenskej republike . Tento vládny návrh zákona má číslo tlače 737 a spoločná správa výborov číslo 737a. Pán minister, máte slovo, odôvodnite tento vládny návrh zákona.
P. Paška, predseda NR SR: (2007-06-21):
(Hlasovanie.) 132 prítomných, 90 za, 27 proti, 14 sa zdržalo, 1 nehlasoval. Postúpili sme návrh zákona do tretieho čítania . Otváram rozpravu. Keďže sa do nej nikto neprihlásil, uzatváram ju a budeme hlasovať o návrhu zákona ako o celku.
Baláž, Radovan, poslanec NR SR (2016-11-23):
Ďakujem pekne. Stal sa aj súčasťou programového vyhlásenia vlády a tento pozmeňujúci návrh vlastne reflektuje na to, že tento záväzok chceme v tomto volebnom období splniť. Preto by som chcel predniesť tento pozmeňujúci návrh a upozorňujem vás, že došlo k miernej zmene v názve tohto pozmeňujúceho návrhu. Nový názov znie nasledovne: Doplňujúci návrh poslancov Národnej rady Slovenskej republiky Andreja Danka, Tibora Bernaťáka, Radovana Baláža, Tibora Jančulu a Gábora Gála k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (tlač 258). Vládny návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov, sa týmto návrhom dopĺňa takto: 1. V čl. 1 sa za bod 36 vkladá nový bod 37, ktorý znie: „§ 46b sa vypúšťa. Poznámky pod čiarou k odkazom 136bb a 136be sa vypúšťajú. Nasledujúce body sa primerane prečíslujú.“ 2. V čl. 1 sa bod 39 dopĺňa tak, že za § 52zj sa vkladá nový § 52zk, ktorý vrátane nadpisu znie: „§ 52zk Prechodné ustanovenie k úpravám účinným od 1. januára 2018 Ustanovenie § 46b v znení účinnom do 31. decembra 2017 sa naposledy uplatní...“ (Neutíchajúci ruch v sále, odmlčanie sa rečníka, zaznievanie gongu a prerušenie vystúpenia predsedajúcim.)
Bugár, Béla, podpredseda NR SR (2019-10-28):
Prezentujme sa a hlasujeme. (Hlasovanie.) Prítomných 133, za 74, proti 56, zdržali sa 2, 1 nehlasoval. (Potlesk.) Konštatujem, že návrh bol schválený. (Ruch v sále.) Vážené panie poslankyne, páni poslanci, ako som avizoval, zajtra, viete, že o tretej máme mimoriadne rokovanie Národnej rady. Je tu návrh pána predsedu Národnej rady, aby sme 15 minút predtým prerokovali ešte ten bod č. 32, to je návrh, vládny návrh zákona o pravidelnej kontrole vykurovacích systémov (tlač 1598). Doobeda sme neschválili tretie čítanie ihneď, to znamená, že musí byť na druhý deň, zajtra, takže ak teda súhlasíte, tak zajtra o 14.45 hod. by sme pokračovali touto schôdzou, kde by sme prerokovali ten jeden bod, to znamená tretie čítanie, odhlasovali, potom, samozrejme, ukončíme túto schôdzu a otvoríme o tretej ďalšiu. Je všeobecný súhlas? (Súhlasná reakcia pléna.) Ďakujem veľmi pekne. Pred tým ešte, ako by som skončil dnešný deň, procedurálny návrh pani poslankyňa Cséfalvayová.
Vaľová, Jana, poslankyňa NR SR (2015-11-24):
Lojzo, sa som sa normálne vrátila, lebo som si išla do kancelárie niečo napísať. Som z východu, z 360-kilometrovej vzdialenosti, v živote som neukázala pas. Dokonca som už aj platila pokutu. Ja sa ťa chcem spýtať, ako som sa ťa pýtala minule: Kto to konkrétne zneužíva? Dostávaš pána ministra, ja by som povedala, do takej pozície smiešnej. A poviem ti dôvod toho. To je tak, ako keby si odo mňa žiadal ako od primátorky, aby som ľuďom dala pokyn na úrade, napísala im list, že občania majú koncom roka zaplatiť dane, že ja si to želám ako primátorka mesta. Veď to všetci pracovníci vedia, veď to vedia aj policajti, že to treba. Čo si myslíš, že tí policajti sú čo? Akože oni nerozmýšľajú alebo nečítajú predpisy? Veď vedieť to je normálne. Ja neviem, čo chceš po ministrovi, chceš od neho, aby robil zo seba srandu? Veď všetci to vedia, na čo slúži diplomatický pas. Alebo podceňuješ tých policajtov, že sú naozaj takí? No nie sú takí.
Žiga, Peter, podpredseda NR SR (2024-02-27):
Prezentujme sa a hlasujme. (Hlasovanie.) Konštatujem, že 132 poslancov je prítomných, hlasovalo 132 za. Návrh sme schválili. Ďakujem, pán spravodajca. Teraz procedurálny návrh pán poslanec Saloň.
Vaľová, Jana, poslankyňa NR SR (2013-05-14):
Ďakujem veľmi pekne. Ja by som možno snáď len položila otázku, pretože, pán poslanec Beblavý, povedali ste, že úrady, ako je úrad práce, Sociálna poisťovňa, by mali byť spojené. No ja sa potom pýtam, ak teraz hovoríte, že by to tak malo byť, prečo ste rozdelili vlastne na špecializované tieto úrady, ktoré patrili pod štátnu správu, v roku 2004? Chápem pohnútku, ale dnes to opakujete, že by to malo byť ináč. A sami ste ináč postupovali. Takže vlastne sami ste urobili tento krok, môj názor je, nemyslím práve úrady práce a Sociálnu poisťovňu, pri tých životných úradoch a tak ďalej k nejakej dezorganizácii v inštitúciách verejného sektora, pretože naozaj ľudia sa niekedy veľmi ťažko orientujú. Ak vybavujú nejaké veci a majú ísť ich vybaviť zvlášť a osobitne na každý jeden úrad, tak skutočne tá orientácia občana je veľmi ťažká, trvá to veľmi zdĺhavo. A takisto by som sa rada vyjadrila, čo ste vraveli, k tej civilnej ochrane, civilnej obrane, úradu životného prostredia. No ja si myslím, že by ozaj mali byť spojené v jednom úrade, a to z toho dôvodu, že pri nejakých katastrofách, haváriách a tak ďalej tak je zase tá liknavosť a tá zdĺhavosť konania týchto úradov a postupov, to konanie, si myslím, by bolo omnoho efektívnejšie, ak je jasné, kto je priamo kompetentný pri takýchto zásahoch. No a o politizácii nebudem rozprávať, pretože mali ste možnosť, keď ste boli rok a pol pri vláde, aby ste zrušili, aby vláda nemenovala prednostov obvodných úradov. Mali ste na to možnosť, mohli ste to urobiť. Ale myslím si, že vám to rovnako vyhovuje a rovnako si predstavujete, že práve vlastne vláda by mala menovať prednostu, pretože ste sa nikdy tejto otázke nevenovali, nikdy ste ju nepredložili do pléna. Takže nechápem, prečo je teraz takáto diskusia o tom. Ďakujem.
Bugár, Béla, podpredseda NR SR (2010-11-04):
Ďakujem pekne. Otváram rozpravu o tomto bode programu a konštatujem, že som dostal písomné prihlášky štyroch poslancov. Za klub SNS pán poslanec Rafaj, za klub SDKÚ – DS pani poslankyňa Vášáryová, za klub SMER – sociálna demokracia pán poslanec Čaplovič a okrem toho ešte pán poslanec Glváč sa prihlásil písomne do rozpravy. Pán poslanec Rafaj, ako prvý, nech sa páči, máte slovo.
Blanár, Juraj, podpredseda NR SR (2021-05-12):
Pán poslanec Marek Šefčík s faktickou poznámkou.
Liba, Peter, poslanec NR SR (2021-04-30):
Ďakujem za slovo. Ďakujem ti, pán minister za to, čo si robil pre záchranu občanov posledný rok. Je stále veľmi veľa ľudí, ktorí si to uvedomujú, a ja pevne verím, že je ešte mnoho ľudí, ktorí si to uvedomia s odstupom času. Za mňa len toľko, že ďakujem. (Potlesk.)
V. Veteška, podpredseda NR SR: (2004-09-08):
J. Malchárek, poslanec: Vážené dámy poslankyne, páni poslanci, Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 404 z 25. augusta ma určil za spravodajcu k vládnemu návrhu zákona o spoločnosti pre diaľnice a cesty pre motorové vozidlá a doplnení zákona č. 135/1961 Zb. o pozemných komunikáciách v znení neskorších predpisov. V súlade s rokovacím poriadkom podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady č. 350/1996 o rokovacom poriadku, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 9. augusta a podľa § 71 rokovacieho poriadku Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre hospodárstvo, privatizáciu a podnikanie, pričom za gestorský výbor navrhujem Výbor Národnej rady Slovenskej republiky pre hospodárstvo, privatizáciu a podnikanie. Odporúčam súčasne, aby výbory predmetný návrh zákona v druhom čítaní prerokovali v lehote do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky. Pán podpredseda, skončil som, prosím, otvorte všeobecnú rozpravu.
S. Kahanec, poslanec: (2008-12-04):
Takže úplne na záver chcem povedať, o čo vlastne ide? Ide o to, aby bol prezentovaný a týmto tendrom dosiahnutý verejný záujem na širšej ponuke a väčšej kvalite služieb? Keď pri tom programovom vyhlásení i pri všetkých iných vyhláseniach máme plné ústa toho, že chceme kvalitu informačných technológií do každej oblasti života. Alebo ide o biznis, ide o dobré vzťahy so silnými skupinami, ide o vplyv na siedmu veľmoc, televíziu, ktorá je na rozdiel od novín v každom dome, dokonca satelity svietia aj po tých takých tmavších osadách. Takže chceme mať úplnú, úplnú moc nad televíziou a nad vytváraním verejnej mienky? Ja by som to nazval, že je tam záujem na vplyv na marketingovú tvorbu verejnej mienky. A keďže ju chceme robiť, tak tú verejnú mienku musí niekto robiť a najlepšie je, keď na to máme vlastnú sieť televízií. Tie, ktoré by nevyhovovali, by tam nemali byť. Aj preto sa obmedzuje možnosť pre konkurenciu v tomto televíznom prostredí, aj preto sa obmedzuje možnosť pre iných vysielateľov zo strany tých, ktorí bránia postupu Telekomunikačného úradu. Vzhľadom na všetko, čo som povedal, poslanci za Kresťanskodemokratické hnutie nemôžu podporiť tento návrh na odvolanie. A keďže pán predseda bol volený v tajných voľbách v tejto Národnej rade, tak si myslím, že je korektné, aby bol opäť aj pri odvolávaní volený, teda odvolávaný v tajných voľbách aj bez toho, či koalícia má svoje veci medzi sebou dohodnuté, alebo nemá. Nech si to dohodne v rámci tajných volieb. Ďakujem pekne. (Potlesk.)
Kočiš, Eduard, poslanec NR SR (2021-03-18):
Ďakujem pekne za slovo, pán predsedajúci. Áno, Miro, tak ako si sa tu snažil apelovať či už na koaličných, či už na opozičných, ale predovšetkým na opozičných poslancov. Týka sa to hlavne poslancov OĽANO a SaS, pretože kvôli tomu, že títo poslanci, ktorí sú buď predkladateľmi, alebo spravodajcami pri bodoch programu, teda pri poslaneckých zákonoch, ktoré tuná sme mali predkladať, včera prepadlo 11 bodov, dnes to je, myslím, už 9 bodov, čiže včera už povedali niektorí páni poslanci, ktorí sú tu dlhé roky, že toto si ešte nepamätajú, aby takto bola Národná rada Slovenskej republiky a plénum Národnej rady Slovenskej republiky nefunkčné a doslova dysfunkčné. Čiže, prosím vás pekne, hlavne naozaj chcem apelovať na vládnych poslancov zo skupiny OĽANO, aby zahodili nejaké osobné vzťahové animozity, ktoré tuná po budove Národnej rady Slovenskej republiky tamtamy rozprávajú, že táto nepôjde robiť predkladateľku tej, pretože, lebo sa k nej správala takto alebo kdesi krivo na ňu pozerala. Prosím vás pekne, veď nebuďme ako deti v materskej škôlke. Naozaj sa tuná snažíme nielen sedieť, ale svedomito sa pripraviť do každej jednej rozpravy, reagovať na každý jeden, či už je to vládny, alebo poslanecký návrh zákona, nemyslím len kritikou. A tí, ktorí naozaj našu prácu vidíte alebo snažíte sa možno trošku aj oceniť z koaličných radov, tak vidíte, že nie sme sústavne len kritickí, ale snažíme sa naozaj vecne k danej problematike pristupovať. Ale takýmto spôsobom sa nedopracujeme nikde. Nejde tu len o ten stratený čas, ktorý by sme vedeli využiť oveľa rozumnejším spôsobom, ale toto je čistý chaos. A súhlasím aj s pánom kolegom Borguľom, že aj vedenie Národnej rady Slovenskej republiky robí obrovskú chybu.
Grendel, Gábor, podpredseda NR SR (2021-09-28):
Prezentujme sa a hlasujme. (Hlasovanie.) Prítomných 123 poslancov, za 122, proti nikto, 1 sa zdržal, hlasovali všetci prítomní. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Nikto. Vyhlasujem rozpravu za skončenú. Budeme hlasovať o návrhu zákona ako o celku. Pán spoločný spravodajca, uveďte, prosím, odporúčanie gestorského výboru.
Tomáš, Erik, minister práce, sociálnych vecí a rodiny SR (2024-09-17):
Ďakujem veľmi pekne. Toto asi bude jednoduchšie. Účelom návrhu zákona, ktorým sa mení a dopĺňa zákon o cestovných náhradách v znení neskorších predpisov, je z dôvodu opakujúcich sa požiadaviek z praxe spresnenie právnej úpravy týkajúcej sa používania cestného motorového vozidla zamestnanca na pracovnej ceste, pokiaľ ide o preukázanie a úhradu výdavkov, ktoré sa týkajú pohonných látok, a zavedenie osobitných pravidiel pre elektrovozidlá a plug-in hybridné vozidlá. Zároveň s cieľom zvýšiť predvídateľnosť podnikateľského prostredia a vzhľadom na zákonný mechanizmus určovania súm stravného a súm základných náhrad za používanie cestného motorového vozidla sa navrhuje obdobne ako pri sume minimálnej mzdy informovať zamestnávateľov a zamestnancov o zvýšení predmetných súm uverejnením oznamu v Zbierke zákonov Slovenskej republiky. Ďakujem pekne.
Drobný, Stanislav, poslanec NR SR (2017-02-09):
Ďakujem. Vážený pán minister dopravy, výstavby a regionálneho rozvoja Slovenskej republiky, v súlade s čl. 80 Ústavy Slovenskej republiky a § 129 zákona Národnej rady Slovenskej republiky, zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov si vám dovoľujem podať interpeláciu vo veci stavu cestnej komunikácie 1/57 pri obci Horné Srnie, kde bolo vydané rozhodnutie o umiestnení stavby 12. 10. 2009, ale do dnešného dňa sa v danom úseku stavba nerealizovala. Stav cesty 1/57 medzi Novou Nemšovou a Horným Srním je možné podľa platných noriem považovať za nevyhovujúci až havarijný. Vizuálnou prehliadkou na mieste bola zistená nerovnosť povrchu vozovky, poškodenie nespevnenej krajnice a úsek cesty v tvare S od 147,1 km do 147,9 km, kde je šírka jazdného pruhu nedostatočná. Na danom úseku cesty došlo v období od 1. 1. 2011 do 31. 8. 2016 k 12 dopravným nehodám. Viac než počet nehôd na danom úseku sú znepokojivé ich následky. Podľa vyjadrenia starostu obce Horné Srnie mali 4 nehody za následok smrť. Je len otázkou času, kedy nastane ďalšia vážna dopravná nehoda. Situácia natoľko znepokojuje miestnych obyvateľov, že dňa 19. 9. 2016 doručili do Kancelárie Národnej rady Slovenskej republiky petíciu s názvom Petícia na úpravu cestnej komunikácie 1/57. Na základe uvedeného sa na vás obraciam formou tejto interpelácie a dovoľujem si vám položiť nasledujúce otázky: 1. V akom stave sa podľa cestnej databanky nachádza cesta 1/57, úsek Nová Nemšová – Horné Srnie? 2. Aké opravy a rekonštrukčné práce boli na danej ceste od roku 2009 vykonané a v akom objeme? 3. Aké konkrétne opatrenia plánuje správca danej cesty vykonať, aby odstránil jej nevyhovujúci stav? 4. Ak správca cesty plánuje súčasný stav zlepšiť, v akom stave sa nachádza realizácia týchto opatrení? 5. Považujete správu na tejto ceste za dostatočnú? Ešte jednu mám.
Bastrnák, Tibor, poslanec NR SR (2013-05-16):
Bastrnák (pozn. red.: správne vyslovené ako „Baštrnák“) , ale to nevadí. (Povedané so smiechom.) Vážený pán poslanec, súhlasím s tebou, že je to jeden kľúčový zákon v zdravotníctve, možnože najdôležitejší alebo druhý najdôležitejší. A pekne si to popísal a pamätám na tie roky, keď sme spolu prišli do parlamentu a začali sme bojovať za e-health, čo nebolo až také ťažké kvôli tomu, lebo s tým každý súhlasil, že je to potrebné. Horšie to bolo s DRG, lebo vtedy ani vtedajší minister nemal v tom jasno, či to bude podporovať, alebo nie. Ale v každom prípade, aj mňa mrzí to, že sa to ťahá, ťahá, ťahá. Veď písal sa rok 2002-3 a teraz je 2013, ešte stále len pripravujeme, hoci už je v nejakom štádiu. Ale vidíme, že ten koniec bude len v roku 2016, keď všetko dobre dopadne. A ja sa bojím toho, že možnože sa to zase ešte bude posúvať. Takže aj ja by som vyzýval vládu aj ministerstvo, aby urobili všetko pre to, aby čím skorej tieto zákony boli už aj v praxi. Ďakujem veľmi pekne
Zemanová, Anna, poslankyňa NR SR (2016-09-21):
Pán predsedajúci, vážené plénum, chcela by som dať procedurálny návrh, aby sa hlasovanie o tomto bode presunulo na zajtra na piatu hodinu vzhľadom na krátkosť času, ktorý sme mali od predloženia materiálu aj prerokovania, tak aby sme mohli naozaj dôjsť k dohode, k hlasovaniu. Chcela by som vás pekne poprosiť, hlasujme zajtra o piatej. (Reakcie z pléna.)
Hraško, Igor, poslanec NR SR (2013-06-17):
... potom reagujte, pretože som reagoval na kolegu Matejičku, na ktorého ste reagovali vy. Takže som si povedal na kolegu Matejičku niečo. (Reakcia z pléna.) Nepáči sa vám to? Vypadnite z rokovacej sály! Čo tu vykrikujete? (Búrlivá reakcia pléna. Prerušenie vystúpenia predsedajúcou.)
M. Hort, podpredseda NR SR: (2008-04-04):
Teraz budeme pokračovať v prerušenej rozprave v prvom čítaní o návrhu poslancov Národnej rady Slovenskej republiky Pavla Pašku, Moniky Smolkovej a Jozefa Buriana na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov . Máte ho ako tlač 575. Prosím teraz poslankyňu Moniku Smolkovú, aby zaujala miesto určené pre navrhovateľov, a spravodajcu, predsedu výboru pre verejnú správu a regionálny rozvoj, pána Tibora Cabaja, aby zaujal miesto určené pre spravodajcov. Do rozpravy je ústne prihlásený ešte pán poslanec Viliam Novotný, on bol prihlásený posledný ústne. Teraz mu odovzdávam slovo, nech sa páči.
Kollár, Boris, predseda NR SR (2022-05-04):
Prosím prezentujme sa a, pardon, prepáčte, pokračujte, ja som vám skočil do reči.
Figeľ, Ján, podpredseda NR SR (2012-09-18):
Nie, nemýľte si úlohu spravodajcu s úlohou predstaviteľa jednej zo strán. Toto už nie je rozprava. Nech sa páči, dokončite svoje hodnotenie. Nech sa páči.
P. Hrušovský, podpredseda NR SR: (2002-05-30):
(Hlasovanie.) 115 prítomných, 89 za, 4 proti, 18 sa zdržalo, 4 nehlasovali. Návrh sme schválili. Ďalšie návrhy.
M. Sabolová, poslankyňa: (2008-10-29):
Pani poslankyňa Rošková, myslím si, a vy ste to teraz potvrdili, že je lepšie sa prihlásiť len ústne v rozprave, lebo aspoň sa vyvarujeme takýchto poslaneckých iniciatív, ktoré zastupujú jednotlivé rezorty. A zároveň ale po vašom vystúpení sa chcem spýtať pani ministerky, či sa ona bojí vystúpiť s takýmto stanoviskom, že je to názor ministerstva. Vypočuje si len tie isté faktické poznámky od poslancov. Ale zrejme vy máte pripravenú aj reakciu z ministerstva na faktické poznámky poslancov. Lebo tak to vyplýva. Čudujem sa vám, pani poslankyňa, že ste použili takýto štýl, lebo vás trochu ináč poznám z regiónu. A čudujem sa, že sa necháte, páni poslanci, vtiahnuť do jednej nechutnej hry. Dnes je to sociálna téma, ale myslím si, že tento štýl, keď ministri nereagujú v Národnej rade na žiadne vystúpenie, neviem či z obavy, či nerozumejú, či nato tu nemajú dostatočný aparát mi pripadá skutočne dehonestujúce rokovania tohto parlamentu. Pre nás je partner pri vládnych návrhoch minister, a nie kolega poslanec, ktorý nemá vlastný názor.
Fecko, Martin, poslanec NR SR (2015-12-03):
Ďakujem pekne. Pán kolega, ja zareagujem na tú pasáž, kde si hovoril o tých Holanďanoch, o tých materských škôlkach. No neviem si živo predstaviť, že ako by som sa pýtal nejakého štvorročného dieťaťa, ako chce v škôlke, aby ho vychovávali, to neviem, to už je u mňa nepredstaviteľné, pretože myslím si, že generácia určitá, ktorá odchádza, by mala vedieť, v čom spravila chybu a mala by sa tých chýb vyvarovať. To znamená, mala by dať do ďalšej generácie tie hodnoty, ktoré možnože za svojej éry podcenila. Nedokázala ich nijakým spôsobom naplniť a mala by byť hrdá na to, že tie decká, ktoré majú vychovávať, ich preskočia, tú generáciu a prídu do kvalitatívne lepšej spoločnosti aj na základe tých, že sa poučila táto naša generácia z chýb, ktoré sme urobili. Takže neviem si predstaviť, aby to diktovali malé deti, (povedané so smiechom) ako majú v škôlkach byť vychovávané. To u mňa, teda zatiaľ moje IQ na to nestačí. Čo sa týka vyhodnocovania programových vyhlásení vlád, myslím si, že to je na mieste a môžeme tu mať pravých, modrých, ľavých, červených. Ja len jedno poviem a budem opakovať stále, že jedna nesplnená domáca úloha, ktorá bola v programovom vyhlásení vlády, je v roku 2006, v prvej vláde Roberta Fica, kde v programovom vyhlásení bolo, že budú odškodnení poškodení občania nebankových subjektov, to znamená BMG Horizont Slovakia, Drukos a ďalších. Na základe tohto podvodu, ja hovorím mega podvodu, oni vlastne vládli. To boli státisíce voličov, ktorí im dali hlas a túto domácu úlohu do dneska si nechcú priznať, že majú ešte splniť. Takže pokiaľ by takto dali ten odpočet, tak myslím si, že celkom ináč by sa možnože správali voliči v ďalších volebných obdobiach ku stranám, ktoré si svoje sľuby nesplnili. Ďakujem pekne.
Kuciaňová, Magdaléna, poslankyňa NR SR (2016-10-21):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2013-06-05):
Ja len naozaj jednu poznámku k tomu. Fakt, parlament je miesto, kde sa má rozprávať, kde sa má diskutovať o predložených návrhoch, takže ja si myslím, že tomuto absolútne netreba brániť ani dávať prekážky a dokončime riadne tento bod. Myslím si, že nebol ani dôvod na to, aby sme rokovali cez obedňajšiu prestávku. Mali by sme to dokončiť dôstojne, tak ako sa patrí, a preto vám prajem všetkým dobrú chuť a budeme pokračovať o 14.00 hod. (Prerušenie rokovania o 11.59 hodine.) (Pokračovanie rokovania o 14.00 hodine.)
Hrušovský, Pavol, predseda NR SR (2012-02-29):
Panie poslankyne, páni poslanci, ešte pred začatím rokovania chcem poprosiť predsedov poslaneckých klubov, aby sa dostavili na krátku poradu do rokovacej miestnosti poslaneckého grémia. Poprosím predsedov poslaneckých klubov, ešte finančný výbor rokuje, ale potrebujem dohodnúť ďalší procesný postup pri prerokovávaní zostávajúcich troch bodov programu 29. schôdze. (Prestávka.) (Po prestávke.)
I. Mikloš, poslanec: (2007-10-30):
Ale čo sa týka transformačných nákladov. V skutočnosti nejde o transformačné náklady kapitalizačného piliera. V skutočnosti ide o transformačné náklady riešenia neudržateľnosti prvého piliera. To si, prosím vás, konečne uvedomte a v každej jednej krajine musia byť tieto náklady kryté. A v žiadnej krajine nemôžu byť kryté inak ako peniazmi v konečnom dôsledku daňových poplatníkov, teda z verejných zdrojov. Ale faktom je, že nárast ľudí, ktorí sa prihlásili do druhého piliera, bol o trochu väčší, ako sme predpokladali, a preto tie peniaze budú vyčerpané skôr. To je fakt, ale bolo to v rámci intervalov, ktoré sme dali, nie v tom strednom intervale, ale skôr v tom vyššom. Nie je to také dramatické. Za tri roky 2006, 2007, 2008 je to asi o 8 miliárd korún viac, ale zároveň je pravdou, že vyšší rast ekonomiky je omnoho vyšší oproti predpokladom, s akými sme rátali. Čiže máte to nielen vykryté, ale ešte navyše vykryté tým, že rast ekonomiky je oveľa väčší. A keď hovoríte, že máme modernizačný dlh a máme nízke dôchodky. Áno, máme modernizačný dlh a nízke dôchodky, ale nie kvôli dôchodkovej reforme, nie kvôli reformám, kvôli desaťročiam komunizmu, ktoré zdevastovali krajinu, tak ako ju zdevastovali, a kedy ju devastovali strany, v ktorých aj vy ste minimálne v tej nástupníckej strane boli aktívnym členom. (Potlesk.)
Danko, Andrej, predseda NR SR (2019-06-25):
Dobre. Takže pokračujeme o štrnástej hodine. (Prerušenie rokovania o 12.03 hodine.) (Pokračovanie rokovania o 14.00 hodine.)
Jarjabek, Dušan, poslanec NR SR (2017-04-06):
Presne reagujem na to, čo hovoril pán poslanec Tomáš, presne hovorím o tom. Je to svinstvo, pani Blahová! Vy ste začali jednu hru, ktorá nemá konca, ktorá nemá konca a ktorá na Slovensku v tomto parlamente ešte nebola... (Prerušenie vystúpenia predsedajúcim.)
Sulík, Richard, predseda NR SR (2010-12-02):
Ďakujem pekne. Do rozpravy sa nikto neprihlásil s faktickou poznámkou. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Huba, Mikuláš, poslanec NR SR (2014-07-08):
Ďakujem pekne za slovo. Na prvý pohľad tu máme dočinenia s niečím úplne novým, naozaj, nebol tu ešte pokus vodu vyvážať ani zakazovať vývoz vody v takejto podobe. Skutočne je to čosi bezprecedentné, čo nemá nielen u nás, ale v celej Európe obdobu. Ale napriek tomu ja chcem trošku protirečiť tomuto podľa mňa zdaniu, a to tým, že nie je to celkom terra incognita a nie je to celkom zelená lúka, na ktorej ideme stavať túto zdanlivo úplne novú konštrukciu, pretože ja tu vidím viaceré analógie a precedensy už z minulosti. Kolega tu spomínal ten biznis so solárnymi panelmi, solárnymi elektrárňami v nedávnej minulosti za prvej vlády Roberta Fica. Veľa sa tu hovorilo o pochybnom a pre štát nevýhodnom obchode s tzv. teplým vzduchom. Ale na čo ja chcem poukázať, o čom sa tu menej hovorí, a tam tá analógia je možno ešte bezprostrednejšia, je ten mnohoročný obchod, podobne pochybný obchod so surovým drevom alebo len s minimálne spracovanou a zhodnotenou drevnou surovinou, ktorá sa dlhodobo a v obrovskom množstve a úplne nezmyselne z hľadiska príjmov štátneho rozpočtu vyváža do zahraničia. Keď konfrontujem s týmto problémom príslušného pána ministra, tak zvykne odpovedať, že jeho to hnevá podobne ako mňa, ale už je neskoro, lebo už máme podpísané kontrakty, ktoré keby sme chceli teraz zrušiť, bolo by to pre štát ekonomický neúnosné. A ja som presvedčený, že podobný scenár hrozí aj tuná. Takže by sme sa mohli pozrieť na to, ako to funguje s tým drevom a poučiť sa z toho nehorázneho vývozu surového dreva.
Danko, Andrej, predseda NR SR (2018-09-11):
S reakciou na faktické, pán poslanec Dostál. Poprosím o zapnutie pána poslanca.
Dostál, Ondrej, poslanec NR SR (2021-02-25):
Ďakujem. Aj ja budem veľmi stručný a dúfam, že na základe aj tejto rozpravy, ak teda sa situácia nezlepší a bude potrebné predlžovať núdzový stav, tak dôjde k ešte kvalitnejšiemu odôvodneniu zo strany vlády pri návrhu na vyslovenie súhlasu Národnej rady s predĺžením núdzového stavu tak, ako sa to zlepšilo od toho prvého návrhu do toho druhého návrhu. Tak myslím si, že aj v tejto rozprave zaznelo veľa podnetov, ktoré môžu viesť k tomu, že nabudúce, ak budeme musieť diskutovať, tak budeme diskutovať o obsahu toho materiálu a nie o tom, čo by tam ešte malo byť a čo nám tam chýba a aké čísla tam sú, alebo nie sú. Rovnako si dovolím vysloviť nádej, že nabudúce sem príde viacej členov vlády, aby tá diskusia mohla ísť naozaj k rôznym aspektom, ktoré súvisia s núdzovým stavom. A možno také skromné želanie, že by bolo aj vhodné, keby povedzme vláda, ak sa to bude dať, požiadala parlament skôr ako tesne pred uplynutím tých 20 dní, lebo nakoniec to môže viesť aj k takým situáciám, že bude problém to schváliť alebo že rokujeme takto do neskorého večera, až noci. Čiže z hľadiska, z hľadiska toho procesu si myslím, že hneď ako vláda rozhodne o predĺžení núdzového stavu, by bolo správne, aby čo najskôr doručila do parlamentu návrh na vyslovenie, vyslovenie súhlasu a teda tiež dúfam, že zajtra o jedenástej keď budeme hlasovať, tak ten návrh vlády schválime. Ďakujem.
Šeliga, Juraj, podpredseda NR SR (2020-09-22):
Panie poslankyne, páni poslanci, budeme pokračovať v rokovaní. Pani poslankyňa Remiášová, chcete uviesť ten do toho zápisu? Tak sa pípnite. Nech sa páči, máte slovo.
B. Bugár, podpredseda NR SR: (2004-06-30):
(Hlasovanie.) Prítomných 123 poslancov, 55 za, 12 proti, 55 sa zdržalo hlasovania, 1 nehlasoval. Prvý bod sme neschválili. Nech sa páči. L. Ladányi, poslanec: Hlasujeme ďalej o bode č. 3 podľa návrhu poslanca Bučeka.
Laurenčík, Milan, podpredseda NR SR (2022-06-15):
Ďakujem. Na vaše vystúpenie neboli faktické poznámky a to bola písomná časť rozpravy. Teraz sa pýtam, či sa do rozpravy hlási niekto ústne. Konštatujem, že nikto. Vyhlasujem rozpravu za skončenú. Chcem sa spýtať, či navrhovateľ chce zaujať stanovisko k rozprave. Pán poslanec? Nie. Pán spravodajca, vás by som poprosil, keby ste oznámili termín hlasovania o tomto bode programu, o tomto návrhu zákona.
Hrnčiar, Andrej, podpredseda NR SR (2016-09-23):
Pani poslankyňa Zemanová. Pardon, končím možnosť nahlásiť sa s faktickými poznámkami. Nech sa páči, pán poslanec Kotleba.
Hlina, Alojz, poslanec NR SR (2012-10-30):
Ďakujem veľmi pekne. Ja len, pán kolega, chcem jeden, stačí mi, úplne jeden mi stačí, aj keď síce už mám toho dosť, že jeden jediný rozumný dôvod, že prečo ste zopakovali to isté čo včera. Ja naozaj nechápem, akože presne toto ste povedali aj včera, dneska ste to zopakovali, že v čom tkvie tá hĺbka toho, aby sme to mali v repríze? Ja neviem, že prečo? Lebo tesne predtým tu pán Číž hovoril, že už mu veľa nechýba a bude v nejakom možno skratovitom konaní, ja som sa zľakol, čiže aby sa niečo neudialo, a vy napriek tomu upozorneniu poviete presne to isté, čo ste povedali včera. Tomu fakt nerozumiem. Ďakujem.
P. Farkas, poslanec: (2002-05-14):
Uvedený návrh bol poslancom Národnej rady doručený v stanovenej lehote, čím boli splnené podmienky určené naším rokovacím poriadku, teda bol doručený návrh najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda posúdil uvedený návrh podľa § 70 zákona o rokovacom poriadku Národnej rady a podľa legislatívnych pravidiel a zaradil ho na rokovanie 60. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona, ako aj z obsahovej stránky naznačuje veľmi vážnu problematiku, ktorú je potrebné riešiť. Po rozprave, pán predsedajúci, budem odporúčať hlasovať o tom, aby sme uvedený vládny návrh zákona prerokovali v druhom čítaní a aby sme ho pridelili výborom, a to ústavnoprávnemu výboru, výboru pre pôdohospodárstvo, ako aj gestorskému výboru pre financie, rozpočet a menu na prerokovanie v druhom čítaní. Žiadam vás, aby ste otvorili rozpravu. I. Presperín, podpredseda NR SR: Ďakujem, pán poslanec, prosím, zaujmite miesto pre spravodajcov. Otváram všeobecnú rozpravu o tomto bode programu. Písomne nebol prihlásený nikto z poslancov. Kto sa hlási ústne? Dvaja páni poslanci. Posledný pán poslanec Bajan. Končím možnosť prihlásiť sa ďalej do rozpravy ústne. Prvý poslanec, ktorý vystúpi v rozprave, je pán poslanec Milan Benkovský. Nech sa páči z miesta. Zapnite mikrofón poslancovi Benkovskému, prosím. M. Benkovský, poslanec: Ďakujem za slovo, pán predsedajúci. Dovoľte mi len jednu či dve poznámky ako nefajčiarovi k tomuto návrhu. Myslím si, že pán minister presne vystihol situáciu, že hádam to bude jediný zákon, o ktorom bude diskusia. Predpokladám, že v druhom čítaní. Pretože ide predsa len o určité zvýšenie daňového zaťaženia a i spotrebiteľských cien cigariet. Je nám všetkým jasné, že postupne treba priblížiť tieto ceny a vyrovnávať tieto ceny s cenami, ktoré sú v rámci Európskej únie, aj keď ten dosah na našich občanov bude výrazne odlišný. Napriek tomu podporím tento návrh zákona, aby prešiel do druhého čítania. A v druhom čítaní možno budeme diskutovať o tej výške, aj keď predpokladám, že naozaj toto, čo sa dohodlo aj s tabakovým priemyslom, je to minimum, čo musíme v Slovenskej republike v súčasnosti prijať. Ďakujem. I. Presperín, podpredseda NR SR: Ďakujem. Sú to faktické poznámky na vystúpenie pána poslanca? Aj pán poslanec Bajan? Takže dve faktické poznámky. Končím možnosť prihlásiť sa s faktickými poznámkami. Tretí pán poslanec Maxon, ako posledný. Pán poslanec Bajan, nech sa páči. V. Bajan, poslanec: Ďakujem pekne, pán predsedajúci. Ja len zareagujem na kolegu Benkovského a budem aj voľne pokračovať. Sme veľmi radi, že sme tu počuli nejakú sumu, ktorá je odhadovaná v tomto zákone. Predpokladám, že konečne sa už odborní pracovníci ministerstva financií dopracovali k sume, ku ktorej sa nevedeli dopracovať pri poslaneckom návrhu, ktorý máme v poradí 173, kde sme navrhovali niečo podobné. Takže som rád, že naozaj už existuje vôľa kvantifikovať tieto dosahy. I. Presperín, podpredseda NR SR: Ďakujem. Pani poslankyňa Tóthová, máte slovo.
Danko, Andrej, podpredseda NR SR (2024-02-09):
Ďakujem. Prerušujem rokovanie o tomtom bode programu. Vzorovo sme skončili 16.00 h, takže pokračujeme v utorok o, v pondelok je mimoriadna schôdza a utorok o deviatej hodine schôdza pokračuje. Dobre? Dúfam, som to dobre povedal. V utorok o deviatej, to je mimoriadna, to nie je táto schôdza, pokračujeme v tejto schôdzi v utorok o deviatej a samozrejme, že termín mimoriadnej schôdze je niečo iné. To je v pondelok ráno. Ďakujem. Prajem pekný víkend všetkým. (Prerušenie rokovania o 16.02 hodine.)
Ľ. Martinák, poslanec: (2009-09-11):
Pán predseda, dajte, prosím, hlasovať o bodoch spoločnej správy 1 až 3 spoločne s návrhom gestorského výboru uvedené body schváliť.
Ďuriš Nicholsonová, Lucia, podpredsedníčka NR SR (2018-05-25):
V rozprave teraz vystúpi pán poslanec Mazurek.
Pellegrini, Peter, predseda NR SR (2015-11-25):
Ďakujem pekne, pán minister. Teraz vystúpi so záverečným slovom pán spravodajca.
Nicholsonová, Lucia, podpredsedníčka NR SR (2016-04-19):
Pán poslanec Grendel. A ešte mi prezraďte, napísal mi nemenovaný občan, že vám komolím meno, že hovorím Grendel a vy ste Grendel. Je Grendel. Je to tvrdé, hej? Tak sa ospravedlňujem aj občanovi, aj vám (vyslovené s pobavením). Pán poslanec, nech sa páči.
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 129 poslancov, za žiadny, proti 74, zdržalo sa 55. Uvedený návrh sme neschválili.
Danko, Andrej, podpredseda NR SR (2024-05-02):
Reagujte na pána Dostála, prosím, faktickými. Pani poslankyňa Kalmárová.
Šimečka, Michal, podpredseda NR SR (2024-06-19):
Ďakujem pekne. Tri faktické poznámky na vaše vystúpenie. Ako prvý pán poslanec Gašpar, nech sa páči.
Kollár, Boris, predseda NR SR (2022-02-25):
Prosím spravodajcu, predsedu výboru pre obranu a bezpečnosť poslanca Juraja Krúpu, aby podal správu o výsledku prerokovania návrhu vo výbore a návrh uznesenia Národnej rady.
Érsek, Árpád, minister dopravy a výstavby SR (2019-10-24):
Ďakujem za možnosť odpovedať. Viete, pán poslanec, dneska ráno do dvanástej mohla byť napadnutá druhýkrát Kriváň – Mýtna. A čo myslíte, čo sa stalo? Napadli ju. Čiže ďalších tridsať dní aj eventuálne čas, ktorý tam plynie, pôjdeme do jesene. Neviem, či sa tam začne robiť. A tak isto je to na všetkých diaľničných úsekoch. Sám dobre vieš, pán poslanec, všetko v tejto republike je napadnuté. A tá cholera ide aj medzi nás, pán poslanec. Nie nenávisťou by ste, sme mali riešiť situácie, jaká je, ale radou, pomocou, aby sme išli ďalej. Mne vyznieva fakt, sám dobre vieš, že tieto otázky sú nie, a sám dobre vieš, pán poslanec, že čo sa robí, že na NDS-ke, môžem povedať, že sa robí. Keď si čítal pred troma týždňami HN-ko, ktoré sú Hospodárske noviny, HN-ko píšu objektívne a napísali, že sa v posledných rokoch, posledných 15-tich rokoch sa v roku 2020 odovzdá päťdesiat kilometrov diaľnic v tejto republike. Nie ja som im to napísal, oni si to vypočítali. Pán poslanec, a neni to, už to bude asi po voľbách, keď sa budú odovzdávať trasy, ale ide to dopredu. A vy hovoríte, že NDS-ka nepracuje. Kto robí, kto pracuje, robí aj chyby. A ja určite viem o nejakých chybách. Skúsim to riešiť, ale jednoducho napríklad azbest, napríklad zhutnenie materiálu a tak ďalej, to sú veci, ktoré treba riešiť. Dennodenne sa to rieši a ide sa postupne ďalej. Len nedá sa z jedného dňa na druhý. Ty sám dobre vieš, koľko si vyžaduje jeden proces, keď nebol nakreslený, keď sa zmenili trasovania, keď neni dobrá geológia, sa musí všetko spraviť tak, aby sme mohli začať stavať. A keď už máme projekty a začneme súťažiť, potom je to ďalšia hra medzi dodávateľmi, medzi podvodníkmi, treba povedať, ktorí oni nič nerobia, len napadnú a čakajú, ako keď hodíte udicu. A podľa zákonov nemôžte spraviť nič, len čakať, zamietať a neustále tento proces opakovať. Ďakujem.
Paška, Pavol, predseda NR SR (2013-09-11):
Dajte mi, pán Sulík, návrh, o čom chcete hlasovať...
M. Číž, podpredseda NR SR: (2007-03-28):
(Hlasovanie.) Prítomných 139 poslancov, za návrh 133 poslancov, zdržalo sa 5 poslancov, nehlasoval 1 poslanec. Konštatujem, že tento návrh sme schválili.
Laurenčík, Milan, podpredseda NR SR (2021-09-30):
Ďakujem, pán minister. Ďalšia otázka, č. 3, je od pána poslanca Richarda Takáča, ktorý v sále je, takže bude položená. Opäť na pána ministra zdravotníctva Slovenskej republiky Vladimíra Lengvarského a otázka znie: „Vážený pán minister, v rámci prípravy transformácie uhoľného regiónu Horná Nitra bol pripravený ako jeden z nosných projektov aj projekt Modernizácia NsP Prievidza so sídlom v Bojniciach. Na osobnom stretnutí s predstaviteľmi Trenčianskeho samosprávneho kraja ste sa mali vyjadriť, že táto nemocnica bude kategorizovaná ako regionálna nemocnica a bude poskytovať akútnu starostlivosť. Napriek tomu pri konzultáciách ministerstva zdravotníctva, ministerstva investícií, regionálneho rozvoja a informatizácie sa zástupcovia ministerstva zdravotníctva opakovane vyjadrili, že táto nemocnica bude kategorizovaná ako komunitná, teda nebude poskytovať akútnu, ale iba dlhodobú starostlivosť. Takéto stanovisko však znamená, že akákoľvek investícia z európskych zdrojov do tejto nemocnice nebude možná. Ako je možné, že pracovníci ministerstva zdravotníctva vydávajú takéto dôležité stanoviská v rozpore s vašimi vyjadreniami ako ministra? Nech sa páči, máte 5 minút na odpoveď.
Grendel, Gábor, podpredseda NR SR (2023-05-09):
Na vaše vystúpenie evidujem dve faktické poznámky. Končím možnosť prihlásiť sa s ďalšími. Ako prvý pán poslanec Ján Ferenčák.
Pellegrini, Peter, predseda NR SR (2015-01-30):
Ďakujem, ďakujem pekne, pán minister. Pýtam sa pána spravodajcu, či chce krátko zaujať stanovisko. Ďakujem, nech sa páči.
Paška, Pavol, predseda NR SR (2014-10-29):
136 prítomných, 81 bolo za, 8 proti, 47 sa zdržalo. Uznesenie sme schválili. Vážené pani poslankyne, vážení páni poslanci, odhlasovali sme tri prerokované body. Päťminútová prestávka a budeme pokračovať v prerušenej rozprave. (Päťminútová prestávka.) (Po prestávke.)
J. Počiatek, minister financií SR: (2008-01-31):
V záujme rozširovať svoju účasť v medzinárodných ekonomických vzťahoch a investičných procesoch je vysoko účelné, aby Slovenská republika uzatvárala zmluvy o podpore a vzájomnej podpore investícií najmä s krajinami, ktoré nie sú členmi Európskej únie. Vzhľadom na možnosti hospodárskej spolupráce Slovenskej republiky a Kazašskej republiky uzavretie zmluvy prispeje k vytvoreniu právneho rámca na ochranu investorov jedného štátu na území druhého štátu a zároveň aj k zvýšeniu podnikateľských iniciatív obidvoch zmluvných strán, ktoré súvisia so vzrastajúcim medzinárodným pohybom kapitálu, ale aj s obchodom, s tovarmi a službami. V zmluve akcentuje najmä ustanovenie o doložke najvyšších výhod a o režime národného zaobchádzania. Tento režim zrovnoprávňuje zahraničný kapitál s kapitálom domácim a priznáva zahraničným investorom rovnoprávne postavenie s postavením domácich investorov alebo investorov zmluvných štátov. Zmluva medzi vládou Slovenskej republiky a vládou Kazašskej republiky o podpore a vzájomnej ochrane investícií bola schválená uznesením vlády č. 1047 zo dňa 13. decembra 2006 a bola podpísaná 21. novembra 2007 v Bratislave. Táto zmluva je v súlade s právnym poriadkom Slovenskej republiky a so všeobecne uznávanými zásadami medzinárodného práva. Zmluva rozširuje bilaterálnu zmluvnú základňu Slovenskej republiky a jej články zabezpečujú súlad dohody so záväzkami vyplývajúcimi z členstva Slovenskej republiky v Európskej únii. Uvedená zmluva je medzinárodnou hospodárskou zmluvou všeobecnej povahy podľa čl. 7 ods. 4 Ústavy Slovenskej republiky, ktorá má vždy charakter prezidentskej zmluvy. Zmluva priamo zakladá práva a povinnosti fyzických alebo právnických osôb. Zmluva podlieha ratifikácii a bude vyhlásená spôsobom ustanoveným zákonom. Týmto odporúčam, aby Národná rada Slovenskej republiky vyjadrila súhlas so Zmluvou medzi vládou Slovenskej republiky a vládou Kazašskej republiky o podpore a vzájomnej ochrane investícií. Ďakujem za slovo.
Hrušovský Pavol, podpredseda NR SR (2011-09-14):
Kľud, páni poslanci!
Matovič, Igor, poslanec NR SR (2017-04-07):
Ďakujem za faktické. Ale chcel by som sa vyjadriť k faktickej poznámke podpredsedu, podotýkam podpredsedu Národnej rady pána Hrnčiara. To, ako formuloval svoju faktickú v spojitosti so mnou a s Veronikou Remišovou, bol vrchol parlamentného primitivizmu, ktorý by som tak očakával od Jána Slotu, od kapitána Danka, ale Andrej Hrnčiar dokázal, že je absolútne rovnaký primitív ako tieto dva kalibre. Keď tu hovorí o tom, že pri Natálii Blahovej, veď však robila za 3-tisíc a čo tu ja sa sťažujem, že však robila normálne v noci jak všetci ostatní a čo to je, aký problém, že robila v noci, tak to je vidieť, že ako plytko dokáže tento človek rozmýšľať a zároveň primitívne. Lebo ak by ma počúval, tak by vedel, že ja som hovoril o tom, že Natália tu musela byť včera od rána od deviatej dodnes do rána do štvrť na deväť, čiže 23, skoro 24 hodín a dnes tu má byť znova ďalších 7 – 8 hodín, čiže viac jako 30 hodín v práci. Áno, má 3-tisíc eur plat, ale to neznamená, že nejaký arogantný primitív vo vedení Národnej rady a jeho podpredseda jej má prikázať, aby tu ako otrokyňa bola 30 hodín v kuse s hodinovou prestávkou. O tomto bol môj príspevok, a preto som sa zastal našich žien-matiek bez ohľadu na to, že či sú v koalícii alebo opozícii. Rovnakou ženou-matkou je Veronika Remišová, ktorú primitív Hrnčiar tu odporným nízkym spôsobom urážal, lebo jemu to je normálne podvádzať svoju ženu. Ale takýto jazyk si naozaj vyprosím, lebo potom to bude aj naviac ako na faktickú poznámku.